РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 118-973/18

19. април 2018. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

Одбор за уставна питања и законодавство Народне скупштине, на седници одржаној 19. априла 2018. године, утврдио је, на основу члана 15. Закона о Заштитнику грађана („Службени гласник РС“, бр. 79/05 и 54/07) и члана 48. став 1. алинеја осма Пословника Народне скупштине („Службени гласник РС“, број 20/12-пречишћен текст), Предлог одлуке о престанку функције заменика Заштитника грађана, Владане Јовић, који подноси Народној скупштини с предлогом да се у складу са чланом 167. Пословника Народне скупштине донесе по хитном поступку.

За представника предлагача на седници Народне скупштине одређен је Ђорђе Комленски, председник Одбора.

ПРЕДСЕДНИК

Ђорђе Комленски

П Р Е Д Л О Г

На основу чл. 99 и 138. Устава Републике Србије, чл. 14. и 15. Закона о Заштитнику грађана („Службени гласник РС“, бр. 79/05 и 54/07) и члана 8. Закона о Народној скупштини („Службени гласник РС“, број 9/10),

Народна скупштина Републике Србије, на седници\_\_\_\_\_\_\_\_ одржаној\_\_\_\_\_ 2017. године, донела је

ОДЛУКУ

О ПРЕСТАНКУ ФУНКЦИЈЕ ЗАМЕНИКА ЗАШТИТНИКА ГРАЂАНА

I

Народна скупштина констатује да су се, подношењем оставке, стекли услови за престанак функције заменика Заштитника грађана Владани Јовић.

II

Ову одлуку објавити у „Службеном гласнику Републике Србије“.

РС број \_\_\_

У Београду, \_\_\_\_2017. године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

Маја Гојковић

О Б Р А З Л О Ж Е Њ Е

Чланом 99. став 2. тачка 5. утврђено је да Народна скупштина бира и разрешава Заштитника грађана, и надзире његов рад.

Чланом 138. став 3. Устава Републике Србије, утврђено је, да Заштитника грађана бира и разрешава Народна скупштина, у складу са Уставом и законом.

Чланом 14. Закона о Заштитнику грађана („Службени гласник РС“, бр. 79/05 и 54/07) утврђено је да се одредбе о престанку функције Заштитника грађана примењују и на заменика Заштитника грађана.

Чланом 15. став 1. Закона о Заштитнику грађана („Службени гласник РС“, бр. 79/05 и 54/07), утврђено је, да у случају оставке Заштитника грађана или заменика Заштитника грађана, Народна скупштина без расправе доноси одлуку којом констатује да су се стекли услови за престанак функције.

Заменик Заштитника грађана, Владана Јовић, поднела је, дана 17. априла 2018. године, оставку заведену под бројем 118-973/18, на функцију заменика Заштитника грађана, чиме су се стекли услови за доношење ове одлуке.

Одбор предлаже да се Предлог одлуке, у складу са чланом 167. Пословника Народне скупштине, донесе по хитном поступку, због потребе да Народна скупштина што пре донесе одлуку којом констатује да су се стекли услови за престанак функције заменика Заштитника грађана, посебно имајући у виду одредбу члана 15. став 2. Закона о Заштитнику грађана којом је утврђено да правне последице престанка функције наступају од дана доношења одлуке Народне скупштине.

РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 118-1008/18

24. април 2018. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

Одбор за уставна питања и законодавство Народне скупштине, врши исправку техничке грешке до које је дошло у акту 04 Број: 118-973/18, од 19. априла 2018. године, уз који је поднет Предлог одлуке о престанку функције заменика Заштитника грађана, Владане Јовић, и то тако да се у ставу 1. овог акта после речи “Народној скупштини” ставља тачка, а запета и речи “с предлогом да се у складу са чланом 167. Пословника Народне скупштине донесе по хитном поступку” бришу, и техничке грешке до које је дошло у образложењу Предлога одлуке и то тако да се став 6. образложења брише.

ПРЕДСЕДНИК

Ђорђе Комленски